Diari Oficial de la Generalitat Valenciana


Sumari del DOGV 9690, del 25-09-2023 (2023/9692)

RESOLUCIÓ de 21 de setembre de 2023, de la Direcció General de Centres Docents, per la qual es resol parcialment la convocatòria de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2023-2024, corresponent a l'alumnat de dos a tres anys.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9690

Data del DOGV
:   25-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9692


Data del document
:   21-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 21 de setembre de 2023, de la Direcció General de Centres Docents, per la qual es resol parcialment la convocatòria de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2023-2024, corresponent a l'alumnat de dos a tres anys. [2023/9692]  
  
Mitjançant l'Ordre 19/2018, de 16 de maig, de la Conselleria d'Educació, Investigació, Cultura i Esport, s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (DOGV 8298, 18.05.2018), modificada parcialment per l'Ordre 27/2022, de 4 de maig, de la Conselleria d'Educació, Cultura i Esport (DOGV 9334, 09.05.2022).  
  
Mitjançant Resolució de 29 de maig de 2023, de la Conselleria d'Educació, Cultura i Esport, es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2023-2024 (DOGV 9610, 05.06.2023).  
  
D'acord amb el que s'estableix en l'article u.3 de l'Annex únic de l'esmentada Ordre 27/2022, de 4 de maig, de la Conselleria d'Educació, Cultura i Esport, amb la finalitat d'agilitzar el pagament de les ajudes, es podran adjudicar els imports a través de successives resolucions, diferenciant, si escau, entre escoles infantils municipals per al tram de dos a tres anys, alumnat de dos a tres anys matriculat en centres autoritzats i alumnat de zero a dos anys.  
El llistat provisional de sol·licituds admeses i excloses es va publicar amb data 20 de juliol de 2023 i es va obrir el termini per a la presentació d'al·legacions. Conclòs aquest termini, s'han revisat les al·legacions presentades per les persones interessades, segons el que s'estableix en la normativa reguladora de l'ajuda, a fi de concedir les ajudes a l'alumnat de dos a tres anys matriculat en centres autoritzats i a les escoles infantils municipals per al seu alumnat de dos a tres anys, que complisquen els requisits exigits.  
La Subdirecció General, com a òrgan instructor del procediment, reunida la comissió avaluadora prevista en l'article 4 de l'ordre de bases, ha formulat la proposta de concessió i denegació de les ajudes a l'alumnat de dos a tres anys matriculat en centres autoritzats i a les escoles infantils municipals per al tram de dos a tres anys, d'acord amb els criteris establits en les bases i en la convocatòria corresponent. La proposta ha sigut elevada a la Direcció General de Centres Docents, per a la resolució.  
Vista aquesta proposta, i de conformitat amb el que estableix l'article 5 de l'esmentada Ordre 19/2018, de 16 de maig, resolc:  
  
Primer  
Resoldre parcialment la convocatòria i concedir per al curs 2023-2024 les ajudes econòmiques, convocades mitjançant Resolució de 29 de maig de 2023, de la Conselleria d'Educació, Cultura i Esport, a l'alumnat de dos a tres anys matriculat en centres autoritzats d'Educació Infantil i a les escoles infantils municipals de primer cicle de la Comunitat Valenciana per al tram de dos a tres anys, que compleixen els requisits previstos en l'ordre de bases i en la convocatòria d'aquestes ajudes. La relació de persones beneficiàries es publicarà conforme amb el que es preveu en l'apartat dotzé de l'esmentada resolució.  
  
  
Segon  
Denegar les ajudes a l'alumnat de dos a tres anys matriculat en centres privats autoritzats que, d'acord amb el que preveu l'ordre de bases i la convocatòria, no reuneixen els requisits per a poder ser persones beneficiàries. La relació de sol·licituds excloses, amb l'especificació per a cada cas del motiu de l'exclusió, es publicarà conforme amb el que es preveu en l'apartat dotzé de l'esmentada resolució.  
  
Tercer  
L'import total concedit ascendeix a 95.224.309,90 €, distribuït en les següents anualitats:  
- Exercici 2023: la part corresponent als quatre primers mesos del curs escolar 2023-2024 (setembre-desembre de 2023), per un import de 76.702.953,36 €. El pagament s'efectuarà amb càrrec a la línia de subvenció S5598000, capítol IV, de la secció, servei, centre gestor i programa 35.04.26.188.80 Ensenyament Primari, prevista en l'actual Llei de pressupostos de la Generalitat.  
- Exercici 2024: la part corresponent als sis mesos següents (gener-juny 2024) del curs escolar 2023-2024, per un import de 96.840.665,54 €, que quedarà condicionat a l'existència de crèdit pressupostari suficient i adequat en la Llei de pressupostos de la Generalitat per a l'exercici 2024, de conformitat amb el que preveu la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Quart  
Per a l'alumnat de dos a tres anys matriculat en centres privats autoritzats de la Comunitat Valenciana, la quantia total de l'ajuda, per al curs escolar 2023-2024, determinada d'acord amb els criteris de valoració establits en l'ordre de bases i tenint en compte l'import màxim d'ajuda mensual establit en la convocatòria, ascendeix a 74.427.069,00 €.  
  
Per al tram de dos a tres anys de les escoles infantils municipals, la quantia total de l'ajuda, per al curs escolar 2023-2024, determinada d'acord amb els criteris de valoració establits en l'ordre de bases i tenint en compte l'import màxim d'ajuda mensual establit en la convocatòria, ascendeix a 44.351.030,90 €. En l'annex d'aquesta resolució es detallen les quantitats concedides a les escoles infantils municipals.  
  
  
Cinqué  
Els centres privats autoritzats, per al seu alumnat beneficiari de dos a tres anys hauran de certificar mensualment l'assistència d'aquest alumnat, mitjançant l'aplicació informàtica de la Conselleria. La Subdirecció General de Centres Docents indicarà el termini perquè els centres realitzen aquesta certificació d'assistència.  
Les escoles infantils municipals, per al tram de dos a tres anys, hauran de justificar, en els mesos de gener i juny l'ajuda rebuda, i detallaran, mitjançant l'aplicació informàtica de la Conselleria, per a cada mes del curs escolar, el nombre d'unitats de dos-tres anys autoritzades i en funcionament i el número dels llocs escolars en aules mixtes amb alumnat matriculat de dos-tres anys.  
Les persones responsables legals de l'alumnat beneficiari de dos a tres anys matriculat en centres autoritzats hauran de justificar mensualment l'assistència al centre o escola infantil municipal del seu fill/a o tutelat/ada, mitjançant l'eina de gestió informàtica que els serà facilitada per l'empresa col·laboradora.  
  
Sisé  
La subvenció per a l'alumnat de dos a tres anys matriculat en centres autoritzats s'abonarà als centres conforme amb el que es preveu en la normativa reguladora de l'ajuda.  
Atés que aquesta subvenció està exceptuada del règim de pagament anticipat establit en la Llei 1/2015, de 6 de febrer, de la Generalitat, i d'acord amb el que estableix la Llei 9/2022, de 30 de desembre, de pressupostos de la Generalitat per a l'exercici 2023, es procedirà a abonar amb caràcter anticipat l'import concedit corresponent als mesos de setembre a desembre de 2023, segons l'ajuda concedida en la resolució.  
  
El mes de gener de 2024, es realitzaran, si escau, les regularitzacions del pagament corresponent als mesos anteriors. Aquestes es calcularan a partir de les certificacions d'assistència fetes pels centres.  
Una vegada fet aquest procés, s'efectuarà el pagament anticipat dels mesos de gener a abril de 2024, amb les possibles regularitzacions anteriors incloses.  
Finalment, en els mesos de maig i juny de 2024, es procedirà a comprovar les certificacions fetes pels centres, així com la justificació mensual d'assistència realitzada per les persones responsables legals d'aquest alumnat, de tot el curs. Els certificats d'assistència dels centres han de coincidir amb la justificació d'assistència mensual feta per les persones responsables legals d'aquest alumnat. En cas de discrepància es procedirà, per part de la Subdirecció General de Centres Docents, a efectuar les regularitzacions corresponents. Posteriorment, es procedirà al pagament dels mesos de maig i juny de 2024 incloent les possibles regularitzacions.  
Per al tram de dos a tres anys de les escoles infantils municipals, la subvenció s'abonarà conforme amb el que es preveu en la normativa reguladora de l'ajuda.  
Atés que aquesta subvenció està exceptuada del règim de pagament anticipat establit en la Llei 1/2015, de 6 de febrer, de la Generalitat, i d'acord amb el que estableix la Llei 9/2022, de 30 de desembre, de pressupostos de la Generalitat per a l'exercici 2023, es procedirà a abonar amb caràcter anticipat l'import concedit corresponent als mesos de setembre a desembre de 2023, segons l'ajuda concedida en la resolució.  
  
El mes de gener de 2024 es comprovarà que les dades de la justificació de l'escola infantil municipal coincideix amb les dades aprovades en la resolució de concessió. En el cas de discrepància, es procedirà a realitzar la corresponent regularització, i es procedirà a efectuar el pagament anticipat dels mesos de gener a abril, el qual inclourà les possibles regularitzacions.  
Finalment, en els mesos de maig i juny de 2024, es procedirà, d'igual manera, per a calcular, si escau, les regularitzacions que quedaren pendents dels mesos anteriors. Una vegada realitzades aquestes regularitzacions, es procedirà al pagament dels mesos de maig i juny, incloent-hi les referides regularitzacions.  
Si una vegada finalitzada la convocatòria i revisada la justificació realitzada es detecten diferències, la persona titular de la direcció general competent en matèria de centres docents procedirà a regularitzar la diferència, mitjançant la minoració dels pagaments pendents o, si escau, mitjançant l'inici de l'expedient de reintegrament corresponent.  
  
Seté  
De conformitat amb el que es preveu en l'ordre de bases i en la convocatòria, aquesta resolució es publicarà en el Diari Oficial de la Generalitat Valenciana. Les llistes de beneficiaris i d'exclosos de les ajudes es faran públiques a través de l'aplicació informàtica. Les persones sol·licitants podran consultar, de manera individual, la resolució de concessió en la pàgina web de la Conselleria d'Educació, Universitats i Ocupació, en el següent URL:  
http://www.ceice.gva.es/ca/web/centros-docentes/ayudas/subvenciones/educacion-infantil-primer-ciclo.  
Els centres autoritzats disposaran, a través de l'aplicació informàtica, de la resolució relativa a l'alumnat de dos-tres anys beneficiari del seu centre, en la qual es detallaran les quantitats de les ajudes concedides a cada alumne/a i les sol·licituds denegades amb el motiu de denegació. Una vegada realitzada la publicació d'aquesta resolució en el DOGV, els centres informaran les famílies de la publicació i que la llista de l'alumnat beneficiari del centre està disponible.  
Les escoles infantils municipals, per al tram de dos-tres anys, disposaran, a través de l'aplicació informàtica de la conselleria, del detall de l'ajuda concedida per aula de dos-tres anys en funcionament i per alumnat de dos-tres anys matriculat en aules mixtes. Es publicarà en el DOGV l'annex amb la relació d'escoles infantils municipals beneficiàries i import concedit.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran presentar potestativament un recurs de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
  
a) El recurs de reposició ha d'interposar-se davant el conseller d'Educació, Universitats i Ocupació, en el termini d'un mes a comptar de l'endemà de ser publicada.  
b) El recurs contenciós administratiu ha d'interposar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada o a partir de l'endemà del dia en què es notifique la resolució expressa del recurs de reposició o en què aquest s'haja considerat presumptament desestimat.  
  
València, 21 de setembre de 2023.- El director general de Centres Docents (p. d. Resolució 13.04.2022; DOGV 9328): Jorge Cabo Martínez.